**ORGANIZACIJA RADA ŠKOLE U ŠK. GOD. 2020./2021. U VRIJEME PROGLAŠENJA PANDEMIJE COVID-19 VIRUSA**

Ovaj dokument sadrži planirane modele održavanja nastave za vrijeme proglašene epidemije virusa Covid-19, upute o početku nastave, organizaciji ulaska i izlaska učenika u prostor škole, trajanju sati nastave, odmora i smjena, dolasku i odlasku učenika i djelatnika iz škole, korištenju i rasporedu korištenja učionica, rasporedu čišćenja i dezinfekcije učionica i dvorane, načinu odvijanja prehrane, odlaska na toalet i odmorima učenika.

Ministarstvo znanosti i obrazovanja planira tri modela odgojno-obrazovnog rada u školama u uvjetima povezanima s Covid-19, a koji će ovisiti o trenutnoj epidemiološkoj situaciji u školi. To su: **Model A** koji obuhvaća odgojno – obrazovni rad i nastavu u ustanovi; **Model B** koji podrazumijeva mješoviti oblik odgojno – obrazovnog rada/nastave (dio u ustanovi, a dio na daljinu); **Model C** koji obuhvaća odgojno – obrazovni rad i nastavu na daljinu.

Osnovna škola Ante Starčevića Rešetari prvi dan nastave**, 7. rujna 2020.** kreće po **Modelu A**, s radom u dvije smjene, bez izmjena. Jutarnju smjenu pohađaju učenici predmetne nastave, a poslijepodnevnu smjenu učenici razredne nastave.

U slučaju pogoršanja ili poboljšanja epidemiološke situacije na lokalnoj razini, o zatvaranju/otvaranju razrednog odjela ili škole odluku donosi ravnatelj škole u suradnji s osnivačem i nadležnim lokalnim stožerom o čemu ravnatelj izvješćuje Ministarstvo.

**ORGANIZACIJA ULASKA I IZLASKA UČENIKA U PROSTORU ŠKOLE TE KORIŠTENJE I RASPORED UČIONICA**

1. Učenici dolaze u školu 10 do 15 minuta prije početka nastave zbog organizacije ulaska u školu. Po dolasku u školsko dvorište odmah odlaze pred ulaz kroz koji ulaze u školu, a koji je određen za svaki razred pridržavajući se
2. Razredni odjeli razredne nastave smješteni su i ulaze u školu prema sljedećem rasporedu:

1. A – Učionica broj 4 - Ulazi na ulaz desno od glavnog ulaza

1. B – Učionica broj 3 - Ulazi na ulaz s dvorišne strane desno

2. A – Učionica broj 2 - Ulazi na ulaz lijevo od glavnog ulaza

3. A – Učionica broj 7 - Ulazi na glavni ulaz

4. A – Učionica broj 5 - Ulazi kroz hodnik na ulazu u dvoranu škole

1. Razredni odjeli predmetne nastave smješteni su i ulaze u školu prema sljedećem rasporedu:

5. A – Učionica broj 8 - Ulazi na glavni ulaz

5. B – Učionica broj 7 - Ulazi na glavni ulaz

6. A – Učionica broj 2 - Ulazi kroz hodnik na ulazu u dvoranu škole

7. A – Učionica broj 5 - Ulazi na ulaz lijevo od glavnog ulaza

7. B – Učionica broj 6 - Ulazi na ulaz lijevo od glavnog ulaza

8. A – Učionica broj 4 - Ulazi na ulaz desno od glavnog ulaza

1. Učenike razredne i predmetne nastave na ulasku u školu dočekuju njihovi predmetni učitelji. Na ulasku u školu dezinficiraju se potplate obuće. Učenici razredne nastave se preobuvaju u pratnji svojih učiteljica te odlaze na pranje ruku. Za učenike predmetne nastave nakon preobuvanja obavezna je dezinfekcija ruku koju nadzire njihov predmetni učitelj/ica prije ulaska u učionicu. Učenici osjetljive kože odlaze na pranje ruku.
2. Prilikom napuštanja škole predmetni učitelji vode brigu o redoslijedu izlaska iz prostora škole. Najprije izlaze učenici koji borave u prizemlju škole, a zatim učenici koji su na katu.

**TRAJANJE NASTAVE U RAZREDNOJ I PREDMETNOJ NASTAVI, ODMORI I SMJENE**

1. Svi učenici dužni su svoje predmetne učitelje dočekati na svojim mjestima.
2. Nastava za učenike od 5.-8. razreda započinje u 7:45 sati, a traje do 12:20 sati. Školski sat traje 40 minuta. Nastava u razrednoj nastavi započinje u 13:15 sati, a završava u 17:05 sati. Po završetku nastave uslijedit će čišćenje, prozračivanje i dezinfekcija prostora škole.
3. Učenici tijekom malih i velikih odmora neće napuštati svoje učionice. Više neće biti klasičnog dežurstva na hodniku. Predmetni učitelji po završetku sata ostaju s učenicima do kraja odmora u njihovom razrednom odjelu. Školski hodnici označeni su trakom, a kretanje je desnom stranom, laganim hodom.
4. U prostoru toaleta, kao i u prostoru s umivaonicima, zbog veličine prostora smije biti po troje učenika. Potičemo učenike na dogovor s predmetnim učiteljima oko odlazaka na toalet.

**PRIJEVOZ UČENIKA**

Polazak učenika putnika iz Bukovice u jutarnjoj i poslijepodnevnoj smjeni usklađen je s rasporedom sati. Učenici putnici dužni su tijekom čekanja autobusa nositi masku.

**NOŠENJE PAPUČA I ŠKOLSKOG PRIBORA**

Učenici trebaju nositi svakodnevno školske papuče (ne tenisice) koje preobuvaju po dolasku u školu. Likovne mape i kutije za tehničku kulturu učenici donose sa sobom od kuće, prema rasporedu.

**NAČIN ODVIJANJA PREHRANE**

1. **Za učenike razredne nastave prehrana će biti organizirana prema sljedećem rasporedu:**

Učenicima prvih razreda užina će biti podijeljena u njihovim učionicama. Učenici 2.a razreda užinu će dobiti u učionici broj 1. Učenici trećeg i četvrtog razreda užinu će dobiti u slobodnim učionicama, pored njihovih.

1. **Za učenike predmetne nastave prehrana će biti organizirana prema sljedećem rasporedu:**

Učenicima 5. i 6. razreda užina će biti podijeljena za vrijeme velikog odmora nakon 2. sata, a učenicima 7. i 8. razreda za vrijeme velikog odmora nakon 3. sata. Učenici petih razreda užinu će dobiti u svojim učionicama. Učenicima 6. razreda užina će biti podijeljena u blagovaonici škole. Učenici sedmih razreda užinu će dobiti u svojim razredima, a učenici 8. razreda u blagovaonici škole.